ai4bharat/Pralekha huggingface dataset:
జల శక్తి మంత్రిత్వ శాఖ
జల శక్తి మంత్రిత్వ శాఖ సహాయ మంత్రి అధ్యక్షతన కేంద్ర జల సంఘం సమీక్ష
జియాంగ్ / బ్రహ్మపుత్ర నది వరదల నివారణకు ప్రణాళికలపై సమీక్ష మరియు టిబెట్ లోని మేడాంగ్
వద్ద సూపర్ జలవిద్యుత్ స్టేషన్ నిర్మాణానికి చైనా ప్రణాళికలు రూపొందిస్తున్నట్లు వచ్చిన ఆందోళనకర వార్తలపై చర్చ
వివిధ కార్యక్రమాలు ప్రధానమంత్రి కృషి సించాయి యోజన  మరియు డ్రిప్  ద్వారా సాధించిన ప్రగతిని జలశక్తి శాఖ సహాయ మంత్రి సమీక్షించారు. గడచిన ఏడాదిన్నర కాలంలో 99 ప్రాధాన్యత ప్రాజెక్టులలో 10 ప్రాజెక్టులు పూర్తయినట్లు మంత్రికి తెలియజేశారు. రూ. 10,000 కోట్ల పెట్టుబడితో చేపట్టనున్న డ్రిప్ రెండవ మరియు మూడవ దశ స్కీములను మంత్రివర్గం ఆమోదించినట్లు మంత్రికి తెలియజేశారు. ఆ 10,000 కోట్ల రూపాయలలో 7,000 కోట్ల మేరకు ప్రపంచ బ్యాంకు , ఆసియా మౌలిక సదుపాయాల పెట్టుబడి బ్యాంకు ఆరిక సహాయం చేస్తాయి. డ్రిప్ మొదటి దశ కింద ఏడు రాష్ట్రాల లోని 223 డ్యాములకు సంబంధించిన పునరావాస పనలు రూ. 3466 కోట్ల వ్యయంతో పూర్తి చేసినట్లు కూడా మంత్రికి తెలియజేయడం జరిగింది. ఈ కార్యక్రమాన్ని ప్రారంభించినందుకు శ్రీ రతన్ లాల్ కటారియా కేంద్ర జల సంఘాన్ని ప్రశంసించారు.
నదీ పరివాహక ప్రాంత సంస్థల ఏర్పాటు ద్వారా నీటి నిర్వహణ బాగుండగలదని కూడా మంత్రికి తెలియజేయడం జరిగింది. అయితే దేశంలో జల వివాదాలు పెరిగిపోవడం పట్ల ఆయన ఆందోళన వ్యక్తం చేశారు. అంతర్ రాష్ట్ర నదీ జలాల వివాదాల సవరణ బిల్లు ఆమోదించడం ద్వారా జల వివాదాలు త్వరగా పరిష్కారం కాగలవని సిడబ్ల్యుసి అధికారులు తెలియజేశారు. దేశంలో జల వనరుల సమగ్ర పర్యవేక్షణకు అంతర్ రాష్ట్ర నదీ జలాల వివాదాల సవరణ బిల్లు మరియు డ్యాముల భద్రత బిల్లులను ఆమోదించడం తప్పనిసరి అని సిడబ్ల్యుసి అధికారులు తెలిపారు.
గత ఏడాది కాలంలో వరదలకు సంబంధించి భావి సూచన చేసే 79 కొత్త కేంద్రాలను నిర్వహణలోకి తెచ్చినట్లు శ్రీ కటారియాకు తెలిపారు. ఫలితంగా 19 నదీ పరివాహక ప్రాంతాల్లో ఏర్పాటు చేసిన 328 వరద సూచన స్టేషన్ల నుంచి 2020 సంవత్సరంలో 11,721 సూచనలు చేయడం జరిగిందని తెలిపారు. 2020 మే నెల నుంచి స్థాయి పెంచిన వరద సూచనల కొత్త వెబ్ సైట్ https://ffs.tamcnhp.com మరియు వరద డేటా నమోదు సౌకర్యం ప్రారంభమైంది.
వరద సూచనలు మరియు నిర్వహణపై జరిగిన చర్చ సందర్భంగా బ్రహ్మపుత్ర నది వరదల వల్ల తలెత్తిన సమస్య గురించి చర్చించారు. ఎగువ జియాంగ్ / బ్రహ్మపుత్రపై ఒక ప్రాజెక్టు ఏర్పాటు చేయవలసిన ఆవశ్యకత గురించి అధికారులు మంత్రికి తెలియజేశారు. టిబెట్ లోని మేడాంగ్ వద్ద సూపర్ జలవిద్యుత్ స్టేషన్ నిర్మాణానికి చైనా ప్రణాళికలు రూపొందిస్తున్నట్లు వచ్చిన ఆరోపణలను ప్రస్తావిస్తూ బ్రహ్మపుత్ర నదీ జలాలను మళ్ళించినట్లయితే ప్రవాహం తక్కువగా ఉండే రోజుల్లో బ్రహ్మపుత్ర పరివాహక ప్రాంతంలో నీటి లభ్యత తగ్గిపోగలదని, చైనా గనక నీరు మళ్ళించినట్లయితే నదీ తీర దిగువ దేశాలైన ఇండియా, బంగ్లాదేశ్ ల హక్కులకు భంగకరం కాగలదని తెలిపారు. అయితే రెండు దేశాలలో ప్రవహించే నదులకు సంబంధించిన సమస్యలపై చర్చించడానికి ఇండియా, చైనా మధ్య 2006లోనే ఏర్పాటు చేసిన అధికార వ్యవస్థ -- ఒక నిపుణుల స్థాయి యంత్రాంగం ఉంది. .
రైల్వే మంత్రిత్వ శాఖ
భారతీయ రైల్వేల ఆధునీకరణ
2021 నవంబర్ నాటికి 575 జంట రైళ్లను లింకె హాఫ్మాన్ బుష్  కోచ్ లతో మార్పిడి
అత్యధునాతన వందేభారత్ కోచ్ల తయారీ
హమ్సఫర్, తేజస్, అంత్యోదయ, ఉత్కృష్ట్ డబుల్ డెకర్ ఎయిర్ కండిషన్డ్ యాత్రి ( ఉదయ్, మహామన, దీన్ దయాల్ , విస్తాడోమ్ వంటి మెరుగైన సదుపాయాలు కల కోచ్లను ప్రవేశపెడుతున్న రైల్వే
భారతీయ రైల్వే ఆధునీకరణ ప్రయత్నాలలో భాగంగా సంప్రదాయ ఇంటిగ్రిల్ కోచ్ ఫ్యాక్టరీ  తరహా కోచ్ల స్థానంలో లింకె హోఫిమాన్ బుష్  కోచ్లను నడపనుంది. ఇవి సాంకేతికంగా అత్యంత అధునాతనమైనవి, భద్రత, ప్రయాణ సదుపాయాల విషయంలో మెరుగైనవి.
ఈ దిశగా భారతీయ రైల్వే 2018 నుంచి లింకె హాఫ్ మాన్ బుష్  కోచ్ లను తయారు చేస్తున్నది. 2021 నవంబర్ వరకు 575 జంట రైళ్లను లింకె హాఫ్ మాన్ బుష్  కోచ్ లతో మార్పు చేయనుంది.
ఇంటిగ్రల కోచ్ ఫ్యాక్టరీ  కోచ్లు లింకె హాఫ్మాన్ బుష్  కోచ్లుగా మార్చే ప్రక్రియ కోచ్ ల అందుబాటు, నిర్వహణ వెసులుబాటు వంటి వాటిని దృష్టిలో పెట్టుకుని మార్చడం జరుగుతుంది. దీనికి తోడు, అత్యధునాతన వందే భారత్ కోచ్ లను తయారు చేయడం జరుగుతోంది. వీటిని జంట రైళ్లుగా ప్రవేశ పెట్టడం జరుగుతోంది. హమ్సఫర్ ,తేజస్, అత్యొందయ, ఉత్కృష్ట్ డబుల్ డెకర్ ఎయిర్ కండిషన్డ్ యాత్రి , మహామన, దీన్ దయాళు , విస్తాడోమ్ వంటివి భారతీయ రైల్వేలలో ప్రవేశపెట్టనున్నారు. అయితే భారతీయ రైల్వే రైలు సర్వీసులను లేదా కోచ్ ల మార్పును కానీ రాష్ట్రాల వారీ ప్రాతిపదికన చేపట్టదు. ఈ సమాచారాన్ని కేంద్ర రైల్వే, కమ్యూనికేషన్లు, ఎలక్ట్రానిఇక్స్, ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ రాజ్యసభలో ఒక లిఖిత పూర్వక సమాధానంలో తెలిపారు.
వ్యవసాయ మంత్రిత్వ శాఖ
పిఎం-కిసాన్ చెల్లింపులు
ప్రధానమంత్రి కిసాన్ సమ్మాన్ నిధి  కింద లబ్ధిదారుల సంఖ్య మొదటి కాలావధి లో ఉన్న 3.16 కోట్ల నుంచి 11వ కాలావధి  కి 10.45 కోట్లకు పెరిగింది.
పిఎం-కిసాన్ కింద చెల్లింపులను అందుకునే లబ్ధిదారుల సంఖ్యను పెంచేందుకు ప్రభుత్వం దిగువన పేర్కొన్న చర్యలను తీసుకుంది -
పిఎం-కిసాన్ పోర్టల్లో ఫార్మర్స్ కార్నర్ ద్వారా రైతులకు ప్రత్యేక సౌకర్యాన్ని అందించింది. ఈ సౌలభ్యం ద్వారా రైతులు స్వయంగా నమోదు చేసుకోవచ్చు.
ఒక ప్రత్యేక మొబైల్ యాప్ను 24 ఫిబ్రవరి 2020న ప్రారంభించింది. ఫార్మర్స్ కార్నర్ ద్వారా అందుబాటులో ఉన్న సౌకర్యాలను యాప్ అందిస్తుంది.
పిఎం కిసాన్ పథకంలో నమోదు చేసుకునేందుకు, తమ డాటాను తాజా పరచుకునేందుకు, తమ చెల్లింపుల స్థితిని ఖచ్చితంగా తెలుసుకోవడంలో రైతులకు తోడ్పడేందుకు సామాన్య సేవా కేంద్రాలకు అధికారాన్ని ఇవ్వడం జరిగింది.
రాష్ట్ర ప్రభుత్వాలు పథకం అమలు కోసం బ్లాక్, జిల్లా, రాష్ట్ర స్థాయిలో నోడల్ అధికారులను నియమించాయి.
నమోదు చేసుకున్న లబ్ధిదారుల డాటాను వేగంగా ధ్రువీకరించేందుకు రాష్ట్రాలు/ కేంద్ర పాలిత ప్రాంతాలు ప్రచారం/ అవగాహన శిబిరాలను నిర్వహించాయి.
అర్హులైన రైతాంగ కుటుంబాలు నమోదును నిర్ధారించడం ద్వారా పథకం సంతృప్తకర ప్రక్రియను వేగవంతం చేయాలని రాష్ట్రాలు/ కేంద్రపాలిత ప్రాంతాలను కోరడం జరిగింది.
మంగళవారంనాడు లోక్సభలో అడిగిన ఒక ప్రశ్నకు లిఖితపూర్వక రూపంలో సమాధానమిస్తూ కేంద్ర వ్యవసాయ, రైతాంగ సంక్షేమ శాఖ మంత్రి శ్రీ నరేంద్ర సింగ్ తోమర్ వెల్లడించారు.
ప్రధాన మంత్రి కార్యాలయం
అమెరికాలోని ప్రముఖ వృత్తినిపుణులతో ప్రధాని ముఖాముఖి
ప్రధాని శ్రీ నరేంద్ర మోదీ జూన్ 23 న వాషింగ్టన్ డీసీ లోని జాన్ ఎఫ్ కెన్నడీ సెంటర్ లో అమెరికా వృత్తినిపుణులతో భేటీ జరిపి వారితో సంభాషించారు. అమెరికా-భారత వ్యూహాత్మక భాగస్వామ్య వేదిక ఆధ్వర్యంలో ఏర్పాటు చేసిన ఈ కార్యక్రమంలో అమెరికా మంత్రి ఆంటోనీ బ్లింకెన్ కూడా పాల్గొన్నారు.
భారతదేశంలో ప్రస్తుతం సాగుతున్న గణనీయమైన మార్పును, వివిధ రంగాలలో సాధిస్తున్న ప్రగతిని ప్రధాని ఈ సందర్భంగా ప్రస్తావించారు. ఇదే సరైన సమయమని గుర్తు చేస్తూ, వృత్తి నిపుణులు భారత భాగస్వామ్యానికి ముందుకు రావాలని పిలుపునిచ్చారు. ఈ కార్యక్రమానికి వివిధ రంగాలకు చెందిన 1000 మందికి పైగా వృత్తి నిపుణులు హాజరయ్యారు.
భారత పోటీ ప్రోత్సాహక సంఘం
కొలంబియా ఏషియా హాస్పిటల్స్ ప్రైవేట్ లిమిటెడ్లో 100% వాటాను మణిపాల్ హెల్త్ ఎంటర్ప్రైజెస్ ప్రైవేట్ లిమిటెడ్ కొనుగోలు చేసేందుకు ఆమోదం తెలిపిన సిసిఐ
కొలంబియా ఏషియా హాస్పిటల్స్ ప్రైవేట్ లిమిటెడ్ కు చెందిన 100% వాటాను మణిపాల్ హెల్త్ ఎంటర్ ప్రైజెస్ ప్రైవేట్ లిమిటెడ్ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
మణిపాల్ హెల్త్ ఎంటర్ప్రైజెస్ ప్రైవేట్ లిమిటెడ్  - మణిపాల్ విద్య, వైద్య గ్రూపులో భాగం. ఈ సంస్థ మల్టీ స్పెషాలిటీ చికిత్సలను అందించే ఆసుపత్రుల నెట్ వర్్కను నిర్వహిస్తోంది. తమ మల్టీ స్పెషాలిటీ, టెర్షియరీ కేర్  రూపంలో అందించి, తదనంతరం దానిని ఇంటివద్దే చికిత్సగా విస్తరించేలా అందుబాటు ధరలతో, అత్యున్నత నాణ్యత కలిగిన ఆరోగ్య సంరక్షణ చట్రాన్ని రూపొందించి అభివృద్ధి చేయడంపై ఆ సంస్థ దృష్టి పెట్టింది. మలేషియాలో మినహా భారత్ ఆవల ఎంహెచ్ఇపిఎల్ ఎక్కడా వాణిజ్య కార్యకలాపాలను సాగించడం లేదు.
కాగా, కొలంబియా ఏషియా హాస్పిటల్స్ ప్రైవేట్ లిమిటెడ్  ప్రైవేటు ఆరోగ్య సంరక్షణ సేవలను అందించే కంపెనీ. అత్యున్నత నాణ్యత కలిగి, సరమైన ధరలలో అందుబాటులో ఆరోగ్య సేవలను అందిస్తున్న ఈ సంస్థ 2005లో భారత్లో తన కార్యకలాపాలను సాగిస్తోంది. సిఎహెచ్పిఎల్ పదకొండు మల్టీ స్పెషాలిటీ ఆసుపత్రులను, ఒక టెలి రేడియాలజీ వ్యాపారాన్ని నిర్వహిస్తోంది. అంతేకాకుండా, భారత్కు ఆవల సిఎహెచ్పిఎల్ ఎటువంటి కార్యకలాపాలను నిర్వహించడం లేదు. అయితే, అంతర్జాతీయ ఆరోగ్య సంరక్షణ గ్రూప్ అయిన ఇంటర్నేషనల్ కొలంబియా యుఎస్ ఎల్ ఎల్సిలో భాగంగా ఉంది. ఈ సంస్థ భారత్, చైనా, ఆఫ్రికాలలో అత్యాధునిక ఆసుపత్రుల చెయిన్ నిర్వహిస్తోంది.
కమిషన్ జారీ చేసిన వివరణాత్మక ఉత్తర్వులు త్వరలో అందుబాటులోకి రానున్నాయి.
ప్రధాన మంత్రి కార్యాలయం
డాక్టర్ తెంసులాఆవో కన్నుమూత పట్ల సంతాపం తెలిపిన ప్రధాన మంత్రి
డాక్టర్ తెంసులా ఆవో కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. డాక్టర్ తెంసులా ఆవో తన సాహితీ కృతుల మాధ్యమం ద్వారా, అద్భుత నాగా సంస్కృతి ని లోకప్రియత్వం సంపాదించి పెట్టడం లో ఒక మహత్వపూర్ణమైన భూమిక ను నిర్వర్తించారు.
ప్రధాన మంత్రి ఒక ట్వీట్ లో -
‘‘డాక్టర్ తెంసులా ఆవో ఇక లేరని తెలిసి దు:ఖిస్తున్నాను. ఆమె తన సాహితీ కృతుల మాధ్యమం ద్వారా, అద్భుత నాగా సంస్కృతి కి లోకప్రియత్వాన్ని సంపాదించి పెట్టడం లో ఒక మహత్వపూర్ణమైన పాత్ర ను పోషించారు. విద్య రంగం లో మరియు సంస్కృతి రంగం లో ఆమె ప్రయాస లు ఎన్నదగినవి గా ఉన్నాయి. ఆమె కుటుంబాని కి మరియు ఆమె స్నేహితుల కు ఇదే నా సంతాపం. ఆ ఈశ్వరుడు ఆమె ఆత్మ కు శాంతి ని ప్రసాదించుగాక’’ అని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
దేశవ్యాప్తంగా 8బీచ్.లలో అంతర్జాతీయ నీలివర్ణ పతాకాల ఆవిష్కరణ
పరిశుభ్రమైన బీచ్.లు తీరప్రాంత పర్యారణ పటిష్టత సూచికలు;
బీచ్.ల శుభ్రత జనోద్యమంగా రూపుదాల్చాలని
కేంద్రమంత్రి జవదేకర్ పిలుపు
మూడేళ్లలో వంద బీచ్.లను పరిశుభ్రంగా తీర్చిదిద్దడమే లక్ష్యం
దేశవ్యాప్తంగా 8 ఉన్న సముద్రతీర ప్రాంతాల్లో  అంతర్జాతీయ నీలవర్ణ పతాకాలను కేంద్ర పర్యావరణ, అటవీ, వాతావరణ మార్పుల శాఖ మంత్రి ప్రకాశ్ జవదేకర్ ఈ రోజు వర్చువల్ పద్ధతిలో ఆవిష్కరించారు. ఈ బీచ్లకు సంబంధించి 2020 అక్టోబరు 6న డెన్మార్క్ లోని కోపెన్ హేగన్.లో భారతదేశానికి అంతర్జాతీయ నీలివర్ణ పతాక  ధ్రువీకరణను లభించింది. ఐక్యరాజ్యసమితి పర్యావరణ కార్యక్రమం , ఐక్యరాజ్యసమితి ప్రపంచ పర్యాటక సంస్థ, , ఐక్యరాజ్యసమితి విద్యా, విజ్ఞానశాస్త్ర, సాంస్కృతిక సంస్థ , అంతర్జాతీయ ప్రకృతి పరిరక్షణ సంఘం , ఐ.ఎల్.ఎస్., ఎఫ్.ఇ.ఇ. వంటి సంస్థల ప్రతినిధులతో కూడిన అంతర్జాతీయ న్యాయ నిర్ణేతల సంఘం ఈ ధ్రువీకరణను ప్రకటించింది. బ్లూ ఫ్లాగ్ సర్టిఫికేషన్ అనేది ప్రపంచ పర్యావరణ ముద్ర. 33రకాల కఠినమైన ప్రమాణాల ఆధారంగా "డెన్మార్క్లోని పర్యావరణ విద్యా ఫౌండేషన్" దీన్ని ప్రదానం చేసింది.
బ్లూఫ్లాగ్ సర్టిఫికేషన్ రూపంలో పరిశుభ్రతకు గుర్తింపు పొందడానికి కేంద్ర, రాష్ట్ర ప్రభుత్వాలు చేసిన కృషిని కేంద్రమంత్రి జవదేకర్ ఎంతో ప్రశంసించారు. తీరప్రాంతంలో పర్యావరణం చక్కగా పటిష్టంగా ఉందని చెప్పడానికి పరిశుభ్రమైన తీర ప్రాంతాలే తార్కాణమన్నారు. పర్యావరణ పరిరక్షణ, సుస్ధిర అభివృద్ధికోసం భారత్ చేస్తున్న కృషికి ప్రపంచ స్థాయిలో లభించిన గుర్తింపే బ్లూ ఫ్లాగ్ ధ్రువీకరణ అని కేంద్రమంత్రి అన్నారు.
రానున్న మూడు నాలుగేళ్లలో దేశంలోని మరో వంద బీచ్.లు బ్లూఫ్లాగ్ బీచ్.లుగా గుర్తింపు పొందే అవకాశం ఉందని జవదేకర్ అన్నారు. బీచ్.లను శుభ్రపరచడం “జనోద్యమం”గా మారాలని, సముద్రతీర ప్రాంతాలను అందమైన ప్రదేశాలుగా, పర్యాటక ఆకర్షణలుగా మాత్రమే కాకుండా సముద్ర మాలిన్య రహితంగా, సుస్థిర పర్యావరణ స్థలాలుగా తీర్చిదిద్దవలసిన అవసరం ఉందని అన్నారు.
ఈ రోజు అంతర్జాతీయ నీలివర్ణ పతాకాల ఆవిష్కరణ కార్యక్రమం జరిగిన సముద్ర తీరాలు బీచ్.లు: కప్పాడ్ , శివరాజ్ పూర్ , ఘోఘ్లా , కాసర్కోడ్, పడుబిద్రి , రుషికొండ , గోల్డెన్ బీచ్ , రాధానగర్ బీచ్ . రాష్ట్రాల్లో, వివిధ కేంద్ర పాలిత ప్రాంతాల పరిధిలోని బీచ్.లలో పతాకాలను, ఆయా రాష్ట్రాల మంత్రులు, కేంద్ర పాలిత ప్రాంతాల సీనియర్ అధికారులు ఆవిష్కరించారు. కోస్తా ప్రాంతాల్లో సుస్థిర అభివృద్ధి ప్రక్రియను భారత దేశం 2018 జూన్ నెలలో ప్రపంచ పర్యావరణ దినోత్సవం రోజున ప్రారంభించింది. నేను నా బీచ్ ను పరిరక్షిస్తున్నాను అన్న నినాదంతో 13 తీర ప్రాంతాల్లో ఒకే సారిగా బీచ్.ల పరిశుభ్రతా కార్యక్రమాన్ని చేపట్టారు. బీచ్ పర్యావరణం, సౌందర్య రక్షణ సేవలు  పేరిట కేంద్ర మంత్రిత్వ శాఖ కార్యక్రమాన్ని కూడా ఈ 13 తీరాల్లో వెంటనే చేపట్టారు.
సముద్ర తీరప్రాంతంలోని పది రాష్ట్రాల్లో బీమ్స్ పేరిట చేపట్టిన ఈ కార్యక్రమం ఈ రోజున పరిశుభ్రతకు అంతర్జాతీయ స్థాయి గుర్తింపును పొందింది. బీచ్.లలో పేరుకుపోయిన 500టన్నులకు పైగా ఘనవ్యర్థ పదార్ధాలను ఈ కార్యక్రమం కింద సేకరించి, రిసైకిల్ చేసి శాస్త్రీయ పద్ధతిలో బీచ్.లలోనే వదలివేశారు. దీనితో సముద్ర వ్యర్థాల సమస్య 78శాతం, సముద్ర ప్లాస్టిక్ వ్యర్థాల సమస్య 83శాతం పరిష్కారమైంది. బీమ్స్ కార్యక్రమం కింద చేపట్టిన వ్యర్థాల సీసైక్లింగ్, పునర్వినియోగ ప్రక్రియలతో దాదాపు 11,000 కిలోలీటర్ల నీటిని పొదుపు చేయగలిగారు. దీనితో ఈ బీచ్.లకు సందర్శకుల సంఖ్య ఏకంగా 85శాతానికి పైగా పెరిగింది.
ఆర్థిక మంత్రిత్వ శాఖ
ఎయిర్ఇండియా యాజమాన్యత వ్యూహాత్మక బదిలీ పూర్తయింది
నీలాచల్ఇస్పాత్ నిగమ్ లిమిటెడ్ కోసం వ్యూహాత్మక భాగస్వామి ఎంపిక చేయబడింది
ఎల్ఐసి పబ్లిక్ ఇష్యూ త్వరలో రానుంది
నేషనల్బ్యాంక్ ఫర్ ఇన్ ఫ్రాస్ట్రక్చర్ ఫైనాన్సింగ్ అండ్ డెవలప్ మెంట్ మరియు నేషనల్ అసెట్ రీకన్ స్ట్రక్షన్ కంపెనీ తమ పనిని ప్రారంభించాయి
కంపెనీలమూసివేత ప్రక్రియను వేగవంతం చేయడానికి సెంటర్ ఫర్ ప్రాసెసింగ్ యాక్సిలరేటెడ్కార్పొరేట్ ఎగ్జిట్  ఏర్పాటు చేయబడుతుంది
పరిష్కారప్రక్రియ సామర్థ్యాన్ని పెంపొందించడం కొరకు ఐబిసికి సవరణలు
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఈ రోజు పార్లమెంటులో కేంద్ర బడ్జెట్ 2022-23ను సమర్పిస్తూ, "నూతన పబ్లిక్ సెక్టార్ ఎంటర్ప్రైజ్ విధానం అమలు కై ఎయిర్ ఇండియా యాజమాన్యాన్ని వ్యూహాత్మకంగా బదిలీ చేయడం పూర్తయిందని తెలిపారు. ఎన్ఐఎన్ఎల్  వ్యూహాత్మక భాగస్వామిని ఎంపిక చేసినట్లు కేంద్ర మంత్రి తెలిపారు.. ఇది కాకుండా, ఎల్ఐసి పబ్లిక్ ఇష్యూ త్వరలో జరగనుందని, ఇతరులకు సంబంధించిన ప్రక్రియలు కూడా 2022-23 సంవత్సరంలో ప్రారంభం కావచ్చని మంత్రి తెలిపారు.
నేషనల్ బ్యాంక్ ఫర్ ఫైనాన్సింగ్ ఇన్ఫ్రాస్ట్రక్చర్ అండ్ డెవలప్మెంట్  మరియు నేషనల్ అసెట్ రీకన్స్ట్రక్షన్ కంపెనీ తమ కార్యకలాపాలను ప్రారంభించాయని శ్రీమతి సీతారామన్ తెలిపారు.
వేగవంతమైన కార్పొరేట్ నిష్క్రమణ
కొత్త కంపెనీల వేగవంతమైన రిజిస్ట్రేషన్ కోసం అనేక ఐటి ఆధారిత వ్యవస్థలను ఏర్పాటు చేసినట్లు శ్రీమతి సీతారామన్ పేర్కొన్నారు. ప్రస్తుతం అవసరమైన 2 సంవత్సరాల నుంచి 6 నెలల కంటే తక్కువ కాలం వరకు ఈ కంపెనీల స్వచ్ఛంద ముగింపు ను సులభతరం, వేగవంతం చేయడానికి ప్రాసెస్ రీ ఇంజనీరింగ్ తో ఇప్పుడు సెంటర్ ఫర్ ప్రాసెసింగ్ యాక్సిలరేటెడ్ కార్పొరేట్ ఎగ్జిట్ ను ఏర్పాటు చేయనున్నట్లు ఆమె తెలిపారు.
దివాలా మరియు దివాలా కోడ్
దివాలా మరియు దివాలా కోడ్లో పరిష్కార ప్రక్రియ యొక్క మెరుగైన సమర్థత కోసం మరియు సరిహద్దు దివాలా పరిష్కారాన్ని సులభతరం చేయడం కోసం అవసరమైన సవరణలు చేయనున్నట్లు ఆర్థిక మంత్రి తెలిపారు.
పెట్రోలియం- సహజ వాయువుల మంత్రిత్వ శాఖ
ఉజ్వలా లబ్ధిదారులు "ప్రధాన మంత్రి గారిబ్ కళ్యాణ్ యోజన" యొక్క ప్రయోజనాలను పొందే గడువును మరో మూడు నెలలు పొడిగించేందుకు కేంద్ర మంత్రివర్గం సమ్మతి
పొడిగింపు జులై 1 నుంచి అమలులోకి వచ్చేలా సమ్మతి తెలిపిన క్యాబినెట్
ఉజ్వలా లబ్ధిదారులు "ప్రధాన మంత్రి గారిబ్ కళ్యాణ్ యోజన" ప్రయోజనాలను పొందే గడువును మరో మూడు నెలలు పొడిగించేందుకు గాను ప్రధాన మంత్రి శ్రీ నరేంద్ర మోడీ అధ్యక్షతన జరిగిన కేంద్ర మంత్రివర్గం తన ఆమోదం తెలిపింది. జులై 1 నుంచి దీనిని మూడు నెలలు పొడిగించేందుకు కేంద్ర పెట్రోలియం, సహజ వాయువు మంత్రిత్వ శాఖ చేసిన ప్రతిపాదనకు కేంద్ర మంత్రివర్గం తన సమ్మతిని తెలిపింది. కోవిడ్ మహమ్మారి కారణంగా తీవ్రంగా నష్టపోయిన పేదలు మరియు బలహీన వర్గాల ప్రజలకు గాను తగిన సామాజిక భద్రతను అందించే లక్ష్యంతో ప్రభుత్వం "ప్రధాన మంత్రి గారిబ్ కళ్యాణ్ యోజన" అనే ఉపశమన ప్యాకేజీని ప్రకటించిన సంగతి తెలిసిందే. ఈ కేంద్ర ప్యాకేజీలో పీఎంయూవై కింద దేశంలో ఎల్పీజీ గ్యాస్ కనెక్షన్ను పొందిన పేదల కుటుంబాలకు తగిన ఉపశమనం అందించే అంశం కూడా ఉంది. పీఎంజీకేవై - ఉజ్వలా కింద, పీఎంయూవై వినియోగదారులకు ఏప్రిల్ 1వ తేదీ నుంచి మరో మూడు నెలల కాలానికి ఉచితంగా ఎల్పీజీ రీఫిల్ సిలిండర్ అందించాలని నిర్ణయించారు
. ఈ పథకం కింద ఏప్రిల్- జూన్ మాసాలలో ఉజ్వలా లబ్ధిదారుల రూ.9709.86 కోట్ల సొమ్మును నేరుగా బ్యాంక్ ఖాతాల్లోకి బదిలీ చేయడమైంది. దీనికి తోడు 11.97 కోట్ల సిలిండర్లు పీఎంయూవై లబ్ధిదారులకు పంపిణీ చేయబడ్డాయి. కరోనా వైరస్ మహమ్మారి కారణంగా కలిగే బాధలు, అంతరాయాలను దూరం చేయడంలో ఈ పథకం చాలా మెరుగ్గా దోహదపడింది. ఈ పథకాన్ని సమీక్షించినప్పుడు, పీఎంయూవై లబ్ధిదారులలో ఒక విభాగం ప్రజలు పథకం అమలు వ్యవధిలో సిలిండర్ రీఫిల్ కొనుగోలు చేయడానికి.. తమతమ ఖాతాలో జమ చేసిన అడ్వాన్స్ సొమ్మును ఇంకా ఉపయోగించుకోలేదన్న విషయం వెలుగులోకి వచ్చింది. దీంతో అడ్వాన్స్ పొందడానికి కాల పరిమితిని మూడు నెలల వరకు పొడిగించాలని కేంద్ర పెట్రోలియం మరియు సహజ వాయువు మంత్రిత్వ శాఖ క్యాబినెట్కు పంపింది. విషయాన్ని సమీక్షించిన క్యాబినెట్ ఈ ప్రతిపాదనకు తన ఆమోదం తెలిపింది.
ఈ నిర్ణయంతో ఎల్పీజీ గ్యాస్ సిలిండర్ను కొనుగోలు చేసినందుకు ఇప్పటికే ముందస్తుగా సొమ్మును పొంది రీఫిల్ను కొనుగోలు చేయలేకపోయిన పీఎంయూవై లబ్ధిదారులకు ప్రయోజనం చేకూరనుంది. కేంద్ర క్యాబినెట్ తాజా నిర్ణయంతో ముందస్తుగా తమ ఖాతాల్లో సొమ్ము బదిలీ పొంది లబ్ధిదారులు.. ఇప్పుడు సెప్టెంబర్ 30 వరకు ఉచిత రీఫిల్ సిలిండర్ డెలివరీ తీసుకోనే వేసులుబాటు కలుగనుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఉద్యోగుల బదిలీల విధానం
ప్రభుత్వ ఉద్యోగుల బదిలీలు, నియామకాలకు సంబంధించి సిబ్బంది &శిక్షణ విభాగం ఇచ్చిన సూచనల మేరకు, క్రింద సూచించిన అంశాల్లో అన్ని మంత్రిత్వ శాఖలు/విభాగాలు తమ సిబ్బంది బదిలీలు, నియామకాల కోసం సొంత మార్గదర్శకాలు కలిగివుండాలి. అవి:
కనీస పదవీకాలం
బదిలీని సిఫారసు చేయడానికి "సివిల్ సర్వీసెస్ బోర్డ్" తరహా యంత్రాంగం
సిబ్బంది బదిలీల విధానాన్ని సంబంధిత శాఖలు/విభాగాలు పబ్లిక్ డొమైన్లో పొందుపరచడం
వివిధ మంత్రిత్వ శాఖలు/విభాగాల నిర్దిష్ట అవసరాలపై ఆధారపడి ఉద్యోగుల బదిలీలు/నియామకాల మార్గదర్శకాలు ఉండడం వల్ల, ప్రభుత్వ ఉద్యోగుల కోసం ఒకే బదిలీ విధానాన్ని రూపొందించే ప్రతిపాదన లేదు. "స్టేట్ పబ్లిక్ సర్వీసెస్" రాష్ట్రాల జాబితాలో ఉండడం వల్ల; నియమాలు, విధానాలను రూపొందించుకోవడానికి రాష్ట్ర ప్రభుత్వాలే అర్హులు.
దీనిప్రకారం, కేంద్ర, రాష్ట్ర ప్రభుత్వ ఉద్యోగుల ఏక బదిలీ విధానం కోసం కమిషన్ను ఏర్పాటు చేసే ప్రతిపాదన లేదు.
కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి  డా.జితేంద్ర సింగ్, ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
వాణిజ్యం, పరిశ్రమల మంత్రిత్వ శాఖ
దేశంలో 75,000 దాటిన గుర్తింపు పొందిన స్టార్టప్ల సంఖ్య
ఆవిష్కరణలు, అభివృద్ధి సాధించేందుకు దేశంలో ఉన్న శక్తి సామర్ధ్యాలకు స్టార్టప్ల సంఖ్య నిదర్శనం.. శ్రీ పీయూష్ గోయల్
156 రోజుల్లో 10000 స్టార్టప్ల ఏర్పాటు దేశంలో తొలి 10000 స్టార్టప్ల ఏర్పాటుకు 808 రోజులు పట్టింది
7.46 ఉపాధి అవకాశాలు కల్పించిన స్టార్టప్ల రంగం
తరగతిII, తరగతి III నగరాల్లో పనిచేస్తున్న 49% స్టార్టప్లు
అంకుర సంస్థల  రంగంలో దేశంలో అరుదైన మైలురాయిని చేరుకుందని కేంద్ర వాణిజ్యం, పరిశ్రమలు, వినియోగదారుల వ్యవహారాలు, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ ఈ రోజు ప్రకటించారు. దేశంలో 75,000లకు పైగా గుర్తింపు పొందిన అంకుర సంస్థలు  పనిచేస్తున్నాయని శ్రీ గోయల్ వెల్లడించారు. ఆవిష్కరణలు, అభివృద్ధి సాధించేందుకు దేశంలో ఉన్న శక్తి సామర్ధ్యాలకు స్టార్టప్ల సంఖ్య నిదర్శనమని మంత్రి పేర్కొన్నారు.అభివృద్ధి సాధన దిశలో సాగుతున్న ప్రయత్నాలకు అంకుర రంగం సహకరిస్తుందని శ్రీ గోయల్ అన్నారు. పరిశ్రమల ప్రోత్సాహక, అంతర్గత వాణిజ్య మంత్రిత్వ శాఖ  గుర్తింపు లభించింది. దేశానికి స్వాతంత్ర్యం సిద్దించి 75 సంవత్సరాలు పూర్తయిన సందర్భంగా నిర్వహిస్తున్న ఆజాదీ కా అమృత్ మహోత్సవ్ వేడుకల నేపథ్యంలో దేశంలో అంకుర సంస్థల రంగం నూతన చరిత్ర సృష్టించింది. ఆవిష్కరణలు, ఉత్సాహం మరియు వ్యవస్థాపక స్ఫూర్తికి అంకుర సంస్థల రంగం నిదర్శనంగా నిలిచింది.
స్వాతంత్ర్య దినోత్సవం సందర్భంగా 2015 ఆగస్టు 15న ఢిల్లీ ఎర్రకోట నుంచి ప్రసంగించిన ప్రధానమంత్రి శ్రీ నరేంద్ర మోదీ యువతలో నిగూఢంగా ఉన్న వ్యవస్థాపక శక్తిని వెలికి తీసి నవ భారత నిర్మాణం జరగాలని పిలుపు ఇచ్చారు. దీనిని స్ఫూర్తిగా తీసుకుని దేశంలో అంకుర సంస్థల రంగాన్ని అభివృద్ధి పథంలో నడిపించడానికి దోహదపడే కార్యాచరణ ప్రణాళిక సిద్ధం అయ్యింది. దేశంలో ఆవిష్కరణలను ప్రోత్సహించి, అంకుర సంస్థల రంగ అభివృద్ధికి అవసరమైన పరిస్థితిని అభివృద్ధి చేయాలనే లక్ష్యంతో కార్యాచరణ ప్రణాళిక రూపొందింది. 2016 జనవరి 16న ఈ ప్రణాళికను ప్రభుత్వం ప్రకటించింది. ప్రతి ఏడాది జనవరి 16ని అంకుర సంస్థల దినోత్సవంగా పాటించడం జరుగుతోంది. గత ఆరు సంవత్సరాలుగా విజయవంతంగా అమలు జరుగుతున్న కార్యాచరణ ప్రణాళిక దేశ అంకుర సంస్థల రంగం రూపురేఖలను పూర్తిగా మార్చేసింది. ప్రపంచంలో పెద్ద సంఖ్యలో అంకుర సంస్థలను కలిగి ఉన్న మూడో దేశంగా భారతదేశం అవతరించింది. దేశంలో తొలి 10వేల అంకుర సంస్థలు నమోదై గుర్తింపు పొందేందుకు 808 రోజులు పట్టింది. ప్రభుత్వ ప్రోత్సాహంతో అంకుర సంస్థల అభివృద్ధి వేగం పుంజుకుంది. తాజాగా కేవలం 156 రోజుల వ్యవధిలో 10వేల అంకుర సంస్థలు నమోదయి గుర్తింపు పొందడం గమనార్హం. దేశంలో సరాసరిన రోజుకు 80 కి పైగా అంకుర సంస్థలు నమోదు అవుతున్నాయి. ఇది పెద్ద సంఖ్యలో ప్రపంచంలో మరే దేశంలోను పెద్ద సంఖ్యలో అంకుర సంస్థలు నమోదు కావడం లేదు. ప్రభుత్వం అందిస్తున్న ప్రోత్సాహం, సహాయ సహకారాలతో దేశంలో అంకుర సంస్థలకు ఉజ్వల భవిష్యత్తు ఎదురుచూస్తోంది.
దేశంలో నమోదై గుర్తింపు పొందిన అంకుర సంస్థల్లో 12% సంస్థలు ఐటీ సేవల రంగంలో ఉన్నాయి . 9% సంస్థలు ఆరోగ్య రక్షణ, జీవన శాస్త్ర రంగంలో,7% సంస్థలు విద్యా రంగం,5% సంస్థలు వృత్తిపరమైన, వాణిజ్య సేవలు,5% సంస్థలు వ్యవసాయ రంగంలో సేవలు అందిస్తున్నాయి. దేశ అంకుర సంస్థల రంగం 746 లక్షల వరకు ఉపాధి కల్పించాయి. గత ఆరు సంవత్సరాలుగా అంకుర సంస్థల రంగం 110% వార్షిక వృద్ధి నమోదు చేసింది. 40% అంకుర సంస్థలు తరగతి II ,తరగతి III గా గుర్తింపు పొందిన నగరాల్లో ఏర్పాటు కావడం విశేషం. దేశ యువత అపారమైన సామర్థ్యం కలిగి ఉందని చెప్పడానికి ఇది ఒక నిదర్శనం
చట్ట, న్యాయ మంత్రిత్వ శాఖ
డెహ్రాడూన్లో మెగా న్యాయ అవగాహన డ్రైవ్ నిర్వహించిన ప్రోబోనోక్లబ్ & లీగల్ ఎయిడ్ సెంటర్,
- ఈ డ్రైవ్లో భాగంగా ఫుట్ మార్చ్, "డ్రగ్స్కు నో చెప్పండి" అనే ఇతివృత్తంపై నుక్కడ్ నాటకం
న్యాయ శాఖకు చెందిన బంధు న్యాయ బంధు ఆధ్వర్యంలో ప్రొబోనోక్లబ్ & లీగల్ ఎయిడ్ సెంటర్ ఆఫ్ లా కాలేజ్ డెహ్రాడూన్, ఉత్తరాంచల్ యూనివర్శిటీ ఫ్యాకల్టీ, ఉత్తరాఖండ్ పోలీసుల సహకారంతో మెగా లీగల్ అవేర్నెస్ డ్రైవ్ను నిర్వహించారు. యూనివర్సిటీలో ప్రో బోనో క్లబ్ స్థాపించి ఒక సంవత్సరం పూర్తయిన సందర్భంగా ఈ కార్యక్రమాన్ని ఏర్పాటు చేశారు. "సే నో టు డ్రగ్స్" అనే ఇతివృత్తంపై ఫుట్మార్చ్ & నుక్కడ్ నాటక్ ఏర్పాటు చేశారు. డ్రైవ్లో ప్రేమ్నగర్ పోలీస్ స్టేషన్లోని దాదాపు 25 మంది పోలీసు అధికారులు మరియు 50 మంది ప్రో బోనో అసోసియేట్లు మరియు స్థానిక పురుషులు పాల్గొన్నారు.
(Visitor Counter : 20
ప్రధాన మంత్రి కార్యాలయం
ఆశా కార్యకర్త ల యావత్తు బృందాని కి డబ్ల్యుహెచ్ఒ డైరెక్టర్ జనరల్యొక్క గ్లోబల్ హెల్థ్ లీడర్స్ అవార్డు లభించినందుకు సంతోషాన్ని వ్యక్తం చేసినప్రధాన మంత్రి
ఆశా కార్యకర్త ల యావన్మంది బృందం ప్రపంచ ఆరోగ్య సంస్థ  డైరెక్టర్ జనరల్ యొక్క ‘గ్లోబల్ హెల్థ్ లీడర్స్ అవార్డు’ ను అందుకొన్నందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. ఆరోగ్యభరిత భారతదేశాని కి పూచీ పడడం లో ఆశా కార్యకర్త లు అందరి కన్నా ముందు ఉన్నారు, మరి వారి సమర్పణ భావం, ఇంకా దృఢ సంకల్పం ప్రశంసపాత్రం అని శ్రీ నరేంద్ర మోదీ అన్నారు.
ప్రపంచ ఆరోగ్య సంస్థ ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘ఆశా వర్కర్ ల పూర్తి జట్టు ను @WHO Director-General’s గ్లోబల్ హెల్థ్ లీడర్స్ అవార్డ్ తో సమ్మానించడం పట్ల నాకు అత్యంత సంతోషం కలిగింది. ఆశా కార్యకర్త లు అందరికీ ఇవే అభినందన లు. ఒక ఆరోగ్యదాయకమైనటువంటి భారతదేశాని కి పూచీ పడడం లో వారు అందరి కంటే ముందున్నారు. వారి సమర్పణ భావం మరియు దృఢ సంకల్పం ప్రశంసనీయమైనవి గా ఉన్నాయి.’’ అని ఒక ట్వీట్ లో పేర్కొన్నారు.
(
పంచాయతీరాజ్ మంత్రిత్వ శాఖ
స్వామిత్వ అమలుపై సాధించిన పురోగతిని సమీక్షించిన - ప్రభుత్వం
పంచాయతీ రాజ్ సంస్థలను బలోపేతం చేయడానికి ఇతర మంత్రిత్వ శాఖలు / సంబంధిత విభాగాలతో కలిసి పని చేయవచ్చు : శ్రీ గిరిరాజ్ సింగ్
పంచాయతీరాజ్ మంత్రిత్వ శాఖ చేపట్టిన పథకాలు, కార్యక్రమాల అమలు స్థితిపై మంత్రులకు వివరించబడింది, అనేక అంశాలు చర్చించబడ్డాయి
స్వామిత్వ పథకం, ఈ-పంచాయతీ కార్యక్రమాల అమలుకు సంబంధించి సాధించిన పురోగతిని కేంద్ర పంచాయతీ రాజ్, గ్రామీణాభివృద్ధి శాఖ మంత్రి శ్రీ గిరిరాజ్ సింగ్ మరియు పంచాయతీ రాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ సమీక్షించారు. వ్యవసాయం, రైతుల సంక్షేమ మంత్రిత్వ శాఖ; మత్స్య మంత్రిత్వ శాఖ; పశు సంవర్ధక, పాడి పరిశ్రమ మంత్రిత్వ శాఖ; గ్రామీణాభివృద్ధి మంత్రిత్వ శాఖ; జల శక్తి మంత్రిత్వ శాఖ; వినియోగదారుల వ్యవహారాలూ, ఆహారం, పౌర సరఫరాల మంత్రిత్వ శాఖ వంటి ఇతర మంత్రిత్వ శాఖలు / సంబంధిత విభాగాలతో కలిసి పనిచేయడం ద్వారా పంచాయతీ రాజ్ సంస్థను బలోపేతం చేయడానికి చర్యలు తీసుకోవచ్చని, శ్రీ గిరిరాజ్ సింగ్, అభిప్రాయపడ్డారు.
2022 లో నిర్వహించనున్న, 75వ స్వాతంత్య్ర దినోత్సవ వేడుకలు  సందర్భంగా, గ్రామ సభ సమావేశాలను సంస్థాగతీకరించవచ్చునని పంచాయతీ రాజ్ మంత్రి కోరారు. అటువంటి సమావేశాలలో విస్తృత స్థాయి అజెండాలు / చర్చలపై దృష్టి కేంద్రీకరించాలని, ఆయన సూచించారు.
కేంద్ర పంచాయితీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్, పంచాయతీ రాజ్ సంస్థలతో తమకు గల గొప్ప అనుభవంతో, పంచాయతీలు తమ సొంత ఆదాయాన్ని పెంచుకోవలసిన అవసరాన్ని నొక్కి చెప్పారు.
ఈ సమీక్షా సమావేశంలో - కేంద్ర ఆర్ధిక సంఘం  కింద కార్యక్రమాల అమలు, నిర్వహణ ఖర్చులకు సంబంధించిన సమస్యలు; ఈ-గ్రామ స్వరాజ్ కు సంబంధించిన మంత్రిత్వ శాఖలు / విభాగాల జోక్యాలకు సంబంధిత సమాచారాన్ని అందజేయడం; క్రమం తప్పకుండా తగిన / అవసరమైన సమాచారాన్ని తెలియజేయడం పరంగా పంచాయతీరాజ్ మంత్రిత్వ శాఖకు చెందిన, ఈ-గ్రామ్ స్వరాజ్, లోకల్ గవర్నమెంట్ డైరెక్టరీ  వంటి, పోర్టల్స్ / డాష్బోర్డులను మెరుగుపరచడానికి, అభివృద్ధి పరచడానికి సహకార ప్రయత్నాలు; గ్రామ పంచాయతీల వారీగా కలపడాన్ని సులభతరం చేయడానికి ఎల్.జి.డి. కోడ్ లతో పథకం అమలు సమాచారాన్ని తెలియజేయడం; స్వాతంత్య్ర అమృతోత్సవం నిర్వహణ; ఆరోగ్యం, కుటుంబ సంక్షేమం; స్త్రీ, శిశు అభివృద్ధి; విద్య; వ్యవసాయం; పశుసంవర్ధక మొదలైన వివిధ లైన్ విభాగాల పథకాలతో పంచాయతీరాజ్ మంత్రిత్వ శాఖ కార్యక్రమాలను అనుసంధానం చేయడం; గ్రామ పంచాయతీ భవనాల వద్ద బయోమెట్రిక్ హాజరు వ్యవస్థ అమలు అవకాశం; సాధారణ సేవా కేంద్రాల  పాత్ర / సేవలు; గ్రామ స్థాయి వ్యవస్థాపకుల వంటి అనేక విషయాలను చర్చించారు.
న్యూఢిల్లీ లోని కృషి భవన్ లో 2021 జులై, 9వ తేదీన, పంచాయతీ రాజ్ మంత్రిత్వ శాఖ బాధ్యతలు స్వీకరించిన తరువాత, కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ తో కలిసి, కేంద్ర గ్రామీణాభివృద్ధి, పంచాయతీ రాజ్ శాఖ మంత్రి శ్రీ గిరిరాజ్ సింగ్, పంచాయతీ రాజ్ మంత్రిత్వ శాఖ అమలు చేస్తున్న వివిధ కార్యక్రమాలు, కార్యకలాపాలను సమీక్షించారు. ఈ పరిచయ సమీక్షా సమావేశంలో, పంచాయతీ రాజ్ మంత్రిత్వ శాఖ చేపట్టిన వివిధ పథకాలు, కార్యక్రమాల అమలు స్థితిపై మంత్రులకు వివరించడం జరిగింది. ఈ సమావేశంలో మంత్రిత్వ శాఖకు చెందిన సీనియర్ అధికారులు అందరూ పాల్గొన్నారు.
ఈ సమీక్షా సమావేశంలో - పంచాయతీ రాజ్ మంత్రిత్వ శాఖ కార్యదర్శి, శ్రీ సునీల్ కుమార్; అదనపు కార్యదర్శి, శ్రీ  చంద్ర శేఖర్ కుమార్ తో పాటు, మంత్రిత్వ శాఖకు చెందిన ఇతర సీనియర్ అధికారులు పాల్గొన్నారు.